Eray Cömert

Eray Ervin Cömert (sündinud 4. veebruaril 1998 Baselis) on Šveitsi jalgpallur, kes mängib kaitsjana Hispaania kõrgliigaklubis Valencia ja Šveitsi jalgpallikoondises.

Ta alustas klubikarjääri kodulinna klubis FC Basel. Klubi põhimeeskonnas debüteeris ta Šveitsi kõrgliigas 2016. aasta mais. Hooaja 2016/17 teises pooles oli ta laenul Šveitsi kõrgliigaklubis Lugano ja hooajal 2017/18 samasse liigasse kuuluvas Sionis. Alates hooajast 2018/19 mängis ta taas Baselis.

2022. aasta jaanuaris sõlmis Cömert nelja ja poole aasta pikkuse lepingu Valenciaga.

Šveitsi jalgpallikoondises tegi Cömert debüüdi 18. novembril 2019 EM-i valikmängus Gibraltari vastu. Ta kuulus Šveitsi koondisse 2021. aasta Euroopa meistrivõistlustel.

Cömert on Türgi päritolu.

Šveitsi jalgpallurid
FC Baseli jalgpallurid
Valencia CF mängijad
La Liga mängijad
Sündinud 1998